Azerbaidžano vyrų futbolo rinktinė
Azerbaidžano vyrų futbolo rinktinė – Azerbaidžanui atstovaujanti futbolo komanda, kontroliuojama Azerbaidžano futbolo federacijų asociacijos. Tai viena silpniausių Europos zonos rinktinių, niekad nedalyvavusi jokiuose stambiuose čempionatuose. 2007 m. kovo 28 d. komanda pasiekė istorinę pergalę (1:0), namuose 2008 m. Europos čempionato atrankos varžybose nugalėjusi pajėgią Suomijos rinktinę. Vėliau rinktinės lygis nuosekliai kilo.